ISTEʼMOLChILARNING HUQUQLARINI HIMOYA QILISh va reklama TOʻGʻRISIDAGI QONUN HUJJATLARI BUZILGANLIGI UChUN MONOPOLIYAGA QARShI FAOLIYATNI AMALGA OShIRUVChI DAVLAT ORGANI TOMONIDAN SOLINADIGAN JARIMALARNI XOʻJALIK YuRITUVChI SUBYEKTLARGA QOʻLLASh TARTIBINI TASDIQLASh HAQIDA
(law, 2006-11-10)

“Isteʼmolchilarning huquqlarini himoya qilish toʻgʻrisida”gi Oʻzbekiston Respublikasi Qonuni 27-moddasining isteʼmolchilarning huquqlarini himoya qilish toʻgʻrisidagi qonun hujjatlari buzilganligi uchun jarimalar solishga oid qismini “Reklama toʻgʻrisida”gi Oʻzbekiston Respublikasi Qonunini amalga oshirish maqsadida Vazirlar Mahkamasi qaror qiladi: 1. Isteʼmolchilarning huquqlarini himoya qilish va reklama toʻgʻrisidagi qonun hujjatlari buzilganligi uchun monopoliyaga qarshi faoliyatni amalga oshiruvchi davlat organi tomonidan solinadigan jarimalarni xoʻjalik yurituvchi subyektlarga qoʻllash tartibi ilovaga muvofiq tasdiqlansin. 2. Mazkur qarorning bajarilishini nazorat qilish Bosh vazirning oʻrinbosari B. S. Hamidov zimmasiga yuklansin. 1. Mazkur Tartib “Isteʼmolchilarning huquqlarini himoya qilish toʻgʻrisidagi Oʻzbekiston Respublikasi Qonunining 27-moddasini va “Reklama toʻgʻrisida”gi Oʻzbekiston Respublikasi Qonunining 29-moddasini bajarish yuzasidan ishlab chiqilgan. 2. Mazkur Tartibning amal qilishi Oʻzbekiston Respublikasi hududida oʻz faoliyatini amalga oshiruvchi xoʻjalik yurituvchi subyektlar (ishlab chiqaruvchi, ijrochi, sotuvchiga, ularning idoraviy boʻysunishi va mulkchilik shakllaridan qatʼi nazar, joriy etiladi. Mazkur Tartibning amal qilishi jismoniy shaxslarga nisbatan tatbiq qilinmaydi, mazkur Tartibning 3-bandida nazarda tutilgan hollar bundan mustasno Mazkur Tartibda nazarda tutilmagan isteʼmolchilarning huquqlarini himoya qilish toʻgʻrisidagi qonun hujjatlarini, shuningdek reklama toʻgʻrisidagi qonun hujjatlarini buzganlik uchun yuridik shaxs boʻlmagan holda tadbirkorlik faoliyati bilan shugʻullanuvchi jismoniy shaxslardan jarimalar undirish Oʻzbekiston Respublikasining Maʼmuriy javobgarlik toʻgʻrisidagi kodeksiga muvofiq amalga oshiriladi. 3. Monopoliyaga qarshi faoliyatni amalga oshiruvchi davlat organi (Oʻzbekiston Respublikasi Davlat monopoliyadan chiqarish va raqobatni rivojlantirish davlat qoʻmitasi) isteʼmolchilar huquqlarini himoya qilish toʻgʻrisidagi qonun hujjatlarining quyidagi buzilishlari uchun ishlab chiqaruvchiga, ijrochiga va yuridik shaxs boʻlgan sotuvchiga: a) yaroqlilik muddati oʻtib ketgan yoki qonun hujjatlarida yaroqlilik muddatlari majburiy ravishda koʻrsatilishi belgilangan yaroqlilik muddati koʻrsatilmagan tovarlarni sotish uchun qabul qilganlik va sotganlik uchun eng kam oylik ish haqining besh yuz baravari miqdorida; b) tovarning sotib olinganligini yoki ishning haqi toʻlanganligini tasdiqlovchi, tovar (ish, xizmat)ning bahosi haqidagi maʼlumot koʻrsatilgan kassa va tovar cheklari hamda boshqa hujjatlar isteʼmolchiga berilmasdan tovarlar sotilganligi yoki xizmatlar koʻrsatilganligi uchun eng kam oylik ish haqining yuz baravari miqdorida; v) isteʼmolchilar huquqlarining quyidagi buzilishlarini bartaraf etish toʻgʻrisidagi yozma koʻrsatmalarni bajariщdan boʻyin tovlangan yoki ular oʻz vaqtida bajarilmagan hollarda: ishlab chiqaruvchi (ijrochi, sotuvchi) toʻgʻrisidagi zarur axborot, tovar (ish, xizmat) toʻgʻrisidagi axborot mavjud emasligi, shuningdek tovarni almashirish tartibi va shartlari bajarilmaganligi uchun eng kam oylik ish haqining yetmish baravari miqdorida; tovar (ish, xizmat) toʻgʻrisida ishonchli boʻlmagan yoki yetarlicha toʻliq boʻlmagan axborot berilganligi, kafolat muddati belgilanadigan tovarlar kafolat majburiyatlarisiz sotilganligi va tovarlarning ayrim turlarini sotish (xizmatlar koʻrsatish)ning belgilangan tartibda tasdiqlanadigan tartibi talablari buzilishining boshqa hollari uchun eng kam oylik ish haqining ellik baravari miqdorida jarima solishga haqlidir. Monopoliyaga qarshi davlat organi (Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi) mazkur bandning “a” va “b” kichik bandlarida nazarda tutilgan isteʼmolchilar huquqlarini himoya qilish toʻgʻrisidagi qonun hujjatlarini buzganlik uchun tayyorlovchiga, ijrochiga va jismoniy shaxs boʻlgan sotuvchiga eng kam oylik ish haqining yuz baravari miqdorida jarima solishga haqlidir. 4. Monopoliyaga qarshi faoliyatni amalga oshiruvchi davlat organi (Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi) reklama toʻgʻrisidagi qonun hujjatlarini buzganliklari uchun reklama beruvchilarga, reklama tayyorlovchilarga va uni tarqatuvchilarga: a) notoʻgʻri reklama, tashqi reklamani joylashtirish tartibiga rioya qilinmaganligi va aksilreklama berish rad etilganligi uchun eng kam oylik ish haqining yuz baravari miqdoridan besh yuz baravari miqdorigacha; b) “Reklama toʻgʻrisida”gi Qonunning 27-moddasida koʻrsatib oʻtilgan davlat organlariga reklamaga tegishli maʼlumotlar belgilangan muddatda taqdim etilmaganligi uchun eng kam oylik ish haqining qirq baravari miqdoridan ellik baravari miqdorigacha; v) reklama toʻgʻrisidagi qonun hujjatlari buzilishlarini toʻxtatish toʻgʻrisidagi yozma koʻrsatmalar oʻz vaqtida bajarilmaganligi uchun eng kam oylik ish haqining yuz baravari miqdorigacha jarima solishga haqlidir. 5. Mazkur Tartibning 3-bandi “b”, “v” va “g” kichik bandlarida, shuningdek, 4-bandi “b” va “v” kichik bandlarida nazarda tutilgan hollarda jarimalar monopoliyadan chiqarish va raqobatni rivojlantirish hududiy organlari boshliqlari va ularning oʻrinbosarlari tomonidan mustaqil ravishda solinadi, mazkur Tartibning 3-bandi “a” kichik bandida va 4-bandi “a” kichik bandida nazarda tutilgan hollarda esa Monopoliyadan chiqarish va raqobatni rivojlantirish qoʻmitasi raisi va uning oʻrinbosarlari bilan kelishilgan holda solinadi. 6. Isteʼmolchilarning huquqlarini himoya qilish toʻgʻrisidagi qonun hujjatlari buzilganligi uchun ishlab chiqaruvchiga (ijrochiga, sotuvchiga) solingan jarimalar soʻzsiz tartibda undirib olinadi, Mazkur Tartibning 3-bandida nazarda tutilgan isteʼmolchilarning huquqlarini himoya qilish toʻgʻrisidagi qonun hujjatlari buzilganligi uchun ishlab chiqaruvchiga (ijrochiga, sotuvchiga) solinadigan jarimalar miqdori Oʻzbekiston Respublikasi Moliya vazirligining maxsus budjetdan tashqari schyotida Narxlarni boshqarish jamgʻarmasida jamlanadi va ulardan foydalanish Oʻzbekiston Respublikasi Vazirlar Mahkamasining “Narxlarni boshqarish jamgʻarmasi toʻgʻrisidagi nizomni tasdiqlash haqida” 1997-yil 22-iyuldagi 368-son qaroriga muvofiq amalga oshiriladi. Monopoliyaga qarshi faoliyatni amalga oshiruvchi davlat organi xoʻjalik yurituvchi subyektga jarimani boʻlib-boʻlib toʻlash imkoniyatini berish huquqiga egadir, basharti jarima solish toʻgʻrisidagi qarorni darhol bajarish uning bankrot boʻlishiga olib kelishi mumkin boʻlsa. 7. Monopoliyaga qarshi faoliyatni amalga oshiruvchi davlat organi tomonidan xoʻjalik yurituvchi subyektlarga jarima solinishi ularning mansabdor shaxslarini Oʻzbekiston Respublikasining amaldagi qonun hujjatlariga muvofiq javobgarlikdan ozod qilmaydi. 8. Jarima toʻlash xoʻjalik yurituvchi subyektlarni ular tomonidan yetkazilgan zararning oʻrni toʻliq toʻldirilishidan ozod qilmaydi. 9. Tovar (ish, xizmat)larni ishlab chiqaruvchilar (ijrochilar, sotuvchilar) monopoliyaga qarshi faoliyatni amalga oshiruvchi davlat organi qarorlarini toʻliq yoki qisman haqiqiy emas deb topish toʻgʻrisidagi ariza bilan sudga murojaat qilishga haqlidirlar. Ariza berilishi isteʼmolchilarning huquqlarini himoya qilish toʻgʻrisidagi qonun hujjatlari buzilganligi uchun jarima solish haqidagi qarorlar ijro etilishini toʻxtatib qoʻymaydi, basharti koʻrsatib oʻtilgan qarorning bajarilishi toʻxtatib turilishi toʻgʻrisida sud tomonidan ajrim chiqarilmagan boʻlsa.